(30) Mechanizmus kompenzácie uhlíka na hraniciach (CBAM) zavedený na základe nariadenia Európskeho parlamentu a Rady (EÚ) […/..] (51) je alternatívou k bezodplatnému prideľovaniu kvót, ktorá slúži na riešenie rizika úniku uhlíka. Odvetviam a pododvetviam, na ktoré sa dané opatrenia vzťahuje, by nemali byť pridelené bezodplatné kvóty. Je však potrebné prechodné obdobie na postupné zrušenie bezodplatných kvót, aby sa výrobcovia, dovozcovia a obchodníci dokázali prispôsobiť novému režimu. Znižovanie množstva bezodplatne pridelených kvót by sa malo realizovať tak, že počas postupného zavádzania mechanizmu CBAM sa bude na množstvo kvót bezodplatne pridelených odvetviam, na ktoré sa vzťahuje CBAM (ďalej len „odvetvia CBAM“), uplatňovať určitý koeficient. Tento percentuálny podiel (koeficient CBAM) by sa mal počas prechodného obdobia od nadobudnutia účinnosti [nariadenia o CBAM] do roku 2025 rovnať 100 %, v roku 2026 by mal predstavovať 90 % a každý rok by sa mal znížiť o 10 percentuálnych bodov tak , aby dosiahol 0 % , čím by do desiateho roka jeho uplatňovania došlo k úplnému zrušeniu bezodplatného prideľovania kvót . Príslušné delegované akty týkajúce sa bezodplatného prideľovania kvót by sa mali v prípade odvetví a pododvetví, na ktoré sa vzťahuje CBAM, zodpovedajúcim spôsobom upraviť. Bezodplatné kvóty, ktoré sa už odvetviam CBAM na základe tohto výpočtu (dopyt po CBAM) neposkytujú, sa musia obchodovať formou aukcie, pričom dané príjmy pribudnú do inovačného fondu s cieľom podporiť inovácie v oblasti nízkouhlíkových technológií, zachytávania a využívania CO2(CCU), zachytávania a geologického ukladania CO2 (CCS), energie z obnoviteľných zdrojov a uskladňovania energie, a to spôsobom, ktorý prispieva k zmierňovaniu zmeny klímy. Osobitná pozornosť by sa mala venovať projektom v odvetviach CBAM. V záujme dodržania podielu bezodplatne pridelených kvót, ktorý je k dispozícii pre odvetvia, na ktoré sa nevzťahuje CBAM, by sa konečné množstvo, ktoré sa má odpočítať od množstva bezodplatne pridelených kvót a s ktorým sa má obchodovať formou aukcie, malo vypočítať na základe podielu, ktorý predstavuje dopyt po CBAM, pokiaľ ide o potreby týkajúce sa bezodplatného prideľovania kvót vo všetkých odvetviach, ktorým sa prideľujú bezodplatné kvóty.

(30) Mechanizmus kompenzácie uhlíka na hraniciach (CBAM) zavedený na základe nariadenia Európskeho parlamentu a Rady (EÚ) […/…] (51) má postupne poskytnúť alternatívu k bezodplatnému prideľovaniu kvót, ktorá slúži na riešenie rizika úniku uhlíka , bez ohrozenia konkurencieschopnosti Únie . Odvetviam a pododvetviam, na ktoré sa dané opatrenia vzťahuje, by nemali byť pridelené bezodplatné kvóty. Je však potrebné prechodné obdobie na postupné zrušenie bezodplatných kvót, aby sa výrobcovia, dovozcovia a obchodníci dokázali prispôsobiť novému režimu. Znižovanie množstva bezodplatne pridelených kvót by sa malo realizovať tak, že počas postupného zavádzania mechanizmu CBAM sa bude na množstvo kvót bezodplatne pridelených odvetviam, na ktoré sa vzťahuje CBAM (ďalej len „odvetvia CBAM“), uplatňovať určitý koeficient. Tento percentuálny podiel (koeficient CBAM) by sa mal počas prechodného obdobia od nadobudnutia účinnosti [nariadenia o CBAM] rovnať 100 % do konca roka 2026 a v závislosti od uplatnenia článku 36 ods. 3 písm. d) nariadenia (EÚ) …/… [nariadenie CBAM] by sa malo znížiť o 7 percentuálnych bodov v roku 2027 , o 9 percentuálnych bodov v roku 2028, o 15 percentuálnych bodov v roku 2029, o 19 percentuálnych bodov v roku 2030, o 25 percentuálnych bodov v roku 2031 a o 25 percentuálnych bodov v roku 2032 , čím by sa do roku 2032 odstránilo bezodplatné prideľovanie kvót. S cieľom chrániť konkurencieschopnosť vývozu Únie by sa na výrobu výrobkov uvedených v prílohe I k nariadeniu [CBAM] v Únii mali naďalej prideľovať bezplatné kvóty za predpokladu, že takéto výrobky sa vyrábajú na vývoz do tretích krajín bez mechanizmov stanovovania cien uhlíka podobných systému EU ETS. Do [jeden rok pred skončením prechodného obdobia stanoveného v nariadení [CBAM]] by Komisia mala predložiť správu s posúdením účinkov EU ETS a CBAM na výrobu výrobkov uvedených v prílohe I k nariadeniu [CBAM] v Únii, ktoré sa vyrábajú na vývoz do tretích krajín, a na vývoj globálnych emisií, ako aj posúdenie zlučiteľnosti výnimky pre vývoz s pravidlami WTO, v ktorej posúdi najmä potenciálne mechanizmy úpravy vývozu pre zariadenia patriace do 10 % najúčinnejších zariadení z hľadiska zlučiteľnosti s pravidlami WTO alebo akékoľvek iné návrhy, ktoré Komisia považuje za vhodné, a mala by v prípade potreby predložiť návrh akýchkoľvek vhodných právnych predpisov a opatrení, ktoré sú v súlade s pravidlami WTO a ktorými sa vyrovnávajú náklady na tieto tretie krajiny s rôznymi cenovými systémami . Príslušné delegované akty týkajúce sa bezodplatného prideľovania kvót by sa mali v prípade odvetví a pododvetví, na ktoré sa vzťahuje CBAM, zodpovedajúcim spôsobom upraviť. Bezodplatné kvóty, ktoré sa už odvetviam CBAM na základe tohto výpočtu (dopyt po CBAM) neposkytujú, sa musia obchodovať formou aukcie, pričom dané príjmy pribudnú do Investičného fondu pre oblasť klímy s cieľom podporiť inovácie v oblasti nízkouhlíkových technológií, zachytávania a využívania CO2(CCU), zachytávania a geologického ukladania CO2 (CCS), energie z obnoviteľných zdrojov a uskladňovania energie, a to spôsobom, ktorý prispieva k zmierňovaniu zmeny klímy. Osobitná pozornosť by sa mala venovať projektom v odvetviach CBAM. V záujme dodržania podielu bezodplatne pridelených kvót, ktorý je k dispozícii pre odvetvia, na ktoré sa nevzťahuje CBAM, by sa konečné množstvo, ktoré sa má odpočítať od množstva bezodplatne pridelených kvót a s ktorým sa má obchodovať formou aukcie, malo vypočítať na základe podielu, ktorý predstavuje dopyt po CBAM, pokiaľ ide o potreby týkajúce sa bezodplatného prideľovania kvót vo všetkých odvetviach, ktorým sa prideľujú bezodplatné kvóty.